বিবাহিত, তালাকপ্রাপ্ত, গ্রামের কৃষকের মেয়ে কিংবা তথ্য লুকানোর অভিযোগে সবা্ই নানা ভাবে এভ্রিলকে ঘায়েল করছেন। তার সমালোচনা করছেন। নানা অশ্লিল বাক্য প্রয়োগে এভ্রিলের চৌদ্দ গোষ্টি উদ্ধার করছে সবাই। কিন্তু একটি বাল্য বিয়ের শিকার কৃষকের মেয়ে শহরে এসে নিজে একাকি সংগ্রাম করে নিজেকে যেভাবে বদলে নিলো, আবার সে পড়া লেখা শুরু করলো। আবার মাথা উঁচু করে দাঁড়াতে শিখলো। সুন্দরী প্রতিযোগিতায় ২৫ হাজার প্রতিযোগির সাথে প্রতিদ্বন্ধিতা করে সেরা ১০ জনের মধ্যে আসতে পারলো সেই বিষয়টাকে আমরা কেউই সাধুবাদ জানাচ্ছি না। আমরা সবাই নারীর ক্ষমতায়নের কথা বলি। আবার কোনভাবে সংগ্রাম করে একজন নারী যোগ্য এবং ক্ষমতাবান হয়ে উঠলে তার নেতিবাচক দিক কিংবা তার অতীত নিয়ে টানা হেঁচরা করতে ছাড়ি না।